Internasjonalt hacker-melding med støtte til hatvideoen

(VG Nett) Personer som hevder å representere Anonymous har lagt ut hatvideoen Mohyeldeen Mohammad og en 21 år gammel mann fra Larvik er siktet for å ha laget og spredd på nettet.

Tom Bakkeli

Lars Akerhaug

Erlend Skevik

Oppdatert 10. februar 2012

Artikkelen er over åtte år gammel

En angivelig melding fra hacker-nettverket Anonymous viderebringer hatbudskapet fra Mohyeldeen Mohammad og antyder nå at de vil avsløre Politiets Sikkerhetstjeneste (PST) sine ansatte, som «hevn» for arrestasjonene av personene som sto bak. Gjennom Youtube-kanaler sprer nå Anonymous-nettverket hatvideoen til sine mange tilhengere.

PST er kjent med videoen der PST kritiseres direkte, og at Anonymous-nettverket skal ha lagt ut videoen som Mohyeldeen og hans venn har laget og er siktet for.

- PST gjør intet aktivt for å slette noe på YouTube/Google. Men vi registrerer selvsagt hva som blir lagt ut, og hvilket budskap som fremsettes, uten at vi har fokus på dette nå, sier Martin Bernsen i PST.

Ukjent

I meldingen blir det hevdet at PST har fokusert for mye på klappjakt på muslimer og viser til at massedrapsmannen 22. juli var av norsk opprinnelse.

Det er fra før kjent at hackernettverket har norske medlemmer. Det er imidlertid uklart om noen av disse har koblinger til nettverket som sto bak publiseringen av hatvideoen.

Ytringsfrihet

Mens Anonymous-nettverket ønsker full frihet og ingen meningssensur er blant annet Mohyeldeen Mohammad en tilhenger av knallharde sharia-lover, som blant annet innebærer dødssstraff for homofile.

«Min mening er at denne videoen bare kritiserer norsk innsats i Afghanistan. De bruker sterke ord, men det er ikke en kriminell handling», sier en stemme som hevder å representere nettverket i klippet der videoen blir presentert.

TRUER: Anonymous-nettverket truer Politiets Sikkerhetstjeneste med hevn. Foto: Youtube

Publisert: 10.02.12 kl. 06:50 Oppdatert: 10.02.12 kl. 10:44

Les også

Mer om Terrorisme